सुप्रीम लीडर अयातुल्ला खामेनेई ने कहा- ये माफ करने वाला गुनाह नहीं
Iran Supreme Leader Ali Khamenei Speaks About Chemical Attack On Girls. ईरान के सुप्रीम लीडर अयातुल्ला अली खामेनेई ने वहां की छात्राओं पर हो रहे केमिकल अटैक पर  प्रतिक्रिया दी है। खामेनेई ने सोमवार को एक ट्री प्लांटिंग सेरेमनी में बोलते हुए कहा- ये अपराध किसी भी तरह से माफ कर देने लायक नहीं है।
ईरान के सुप्रीम लीडर अयातुल्ला अली खामेनेई ने वहां की छात्राओं पर हो रहे केमिकल अटैक पर प्रतिक्रिया दी है। खामेनेई ने सोमवार को एक ट्री प्लांटिंग सेरेमनी में कहा- ये अपराध किसी भी तरह से माफ कर देने लायक नहीं है।
वहीं ईरान की ज्युडिशियरी के चीफ घोलाम हुसैन मोहसेनी ने भी वादा किया है कि इस तरह का गुनाह करने वालों को मौत की सजा दी जाएगी। कोर्ट इस मामले में जल्द सुनवाई करेगी।
इंटेलिजेंस जल्द गुनेहगारों को पकड़े
खामेनेई ने लोगों से कहा कि इस तरह का गुनाह करने वालों को सख्त से सख्त सजा मिलनी चाहिए। इन लोगों की वजह से पूरे समाज और मां-पिता के बीच डर का माहौल बना हुआ है। हालांकि खामेनेई ने इस दौरान ये नहीं बताया कि ऐसा करने वाले लोग कौन हैं।
खामेनेई ने अपने भाषण के दौरान ईरान की इंटेलिजेंस एजेंसी और लॉ इंफोर्समेंट को आदेश भी दिया है कि वो इस गुनाह में शामिल लोगों और ग्रुप्स का जल्द से जल्द पता लगाएं।
हेल्थ मिनिस्टर ने की थी छात्राओं को जहर दिए जाने की पुष्टि
डिप्टी हेल्थ मिनिस्टर यूनुस पनाही ने 27 फरवरी को कहा था- घोम, बोरुजर्ड जैसे शहर में नवंबर 2022 के बाद से रेस्पिरेटरी पॉइजनिंग के सैंकड़ों मामले सामने आए हैं। उनका कहना था कि स्कूलों के पानी में कैमिकल मिलाया जा रहा है। इससे छात्राओं को सांस लेने में तकलीफ हो रही है। इनमें उल्टी, जबरदस्त बॉडी पेन और दिमागी दिक्कत भी शामिल है।
माओं ने प्रदर्शन किया तो उन्हें बाल खींचकर घसींटा
कुछ दिनों पहले सोशल मीडिया पर ईरान के कुछ वीडियो वायरल हो रहे थे। इनमें पुलिस महिलाओं के बाल खींचकर उन्हें गिरफ्तार करती हुई नजर आ रही थी। बाद में बताया गया कि ये उन बच्चियों की मांएं हैं, जो स्कूल में मिले जहर से बीमार होकर अभी भी अस्पताल में भर्ती हैं।